Младолиберална партия
Младолибералната партия е българска политическа партия, създадена през 1904 г. след отделянето на привържениците на Димитър Тончев от Либералната партия (радослависти) след неуспешен опит да отстранят Васил Радославов. С нея е свързан вестник „Слово“ (1904 – 1912).

През 1913 – 1918 г. участва в управлението в коалиция с радославистите.

През 1920 г. се влива заедно с радославистите и Народнолибералната партия в Националлиберална партия, с което престава да съществува като самостоятелна политическа групировка.

Участия в избори

Парламентарни 

 На изборите през 1913 г. и 1914 г. е част от коалицията Либерална концентрация, като от Младолибералната партия са избрани 8 депутати през 1913 г., а през 1914 г. – 12.
 На изборите през 1920 г. е част от коалиция с Народнолибералната партия на Добри Петков и Либералната партия (радослависти).

Участия в правителства 
Второ правителство на Васил Радославов (17 юли 1913 — 5 януари 1914) — коалиция с Либерална партия (радослависти) и Народнолиберална партия

 министерство на финансите — Димитър Тончев
 министерство на търговията, промишлеността и труда — Жечо Бакалов

Трето правителство на Васил Радославов (5 януари 1914 — 21 юни 1918) — коалиция с Либерална партия (радослависти) и Народнолиберална партия

 министерство на финансите — Димитър Тончев
 министерство на търговията, промишлеността и труда — Жечо Бакалов

Източници 

 
Основани в България през 1904 година